Държавен вестник, бр. 53, 2018 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  53
Г л а в а  в т о р а
КОНТРОЛ ПО ВРЕМЕ НА ИЗПЪЛНЕНИЕ 
НА ЕЛЕКТРОМОНТАЖНИ РАБОТИ
Раздел І
Електрически уредби
Чл. 18. Изискванията на този раздел се 
прилагат при контрола на изпълнението на 
електромонтажните работи в електрически 
уредби за напрежение до и над 1000 V.
Чл. 19. Обект на контрола при извършване 
на електромонтажни работи в електрически­
те уредби са показателите по чл. 10, както 
и допълнителни показатели, ако такива са 
предвидени в проекта.
Чл. 20. Сигурността на електрическите 
съединения при шини се проверява чрез из­
мерване на контактното налягане, което е не 
по-малко от 15 MN/m2 за алуминиеви шини 
и не по-малко от 10 MN/m2 за помеднени 
алуминиеви шини. Контактното налягане е 
не повече от 20 MN/m2 за шини, предвидени 
за работа при температура до 200 °С. Тази 
проверка не се извършва за медни шини.
Раздел ІІ
Електропроводи
Чл. 21. Изискванията на този раздел се 
прилагат при контрола на изпълнението на 
електромонтажни работи на кабелни и въз­
душни електропроводи за напрежение до и 
над 1000 V.
Чл. 22. Обект на контрола при извършва­
не на електромонтажни работи на електро­
проводите са показателите по чл. 10, както 
и допълнителни показатели, ако такива са 
предвидени в проекта.
Чл. 23. Сигурността на електрическите 
съединения на проводниците и на мълние-
защитните въжета на въздушните линии се 
проверява, като се измерва електрическото 
съпротивление на участъка на съединението 
(от двете страни на съединителя), което трябва 
да е не по-голямо от 1/2 от съпротивлението 
на част от проводника със същата дължина.
Чл. 24. Преди полагане кабелите се под­
лагат на външен преглед. След полагане на 
кабелите се измерва съпротивлението на 
изолацията им.
Чл. 25. (1) Маркировката на кабели, поло­
жени в почви, тръби и канали, се проверява 
за съответствие с електрическите схеми и 
проекта.
(2) Проверката се извършва чрез случа­
ен избор на около 10 на сто от табелките в 
местата на изменение на направлението на 
трасето, от двете страни на проходите през 
междуетажните прегради, в местата на вли­
зане или излизане, в траншеите, каналите, 
тръбите и др.
Раздел ІІІ
Електрически машини, съоръжения и осве­
тителни уредби
Чл. 26. Изискванията на този раздел се 
прилагат при контрола на изпълнението на 
електромонтажни работи на електрически 
машини и съоръжения за напрежение до и 
над 1000 V (електродвигатели, трансформа­
тори, генератори, синхронни компенсатори, 
реактори, прекъсвачи, разединители), както 
и на осветителни уредби при напрежения до 
1000 V.
Чл. 27. Обект на контрола при извършване 
на електромонтажни работи на електрически 
машини, съоръжения и осветителни уредби 
са показателите по чл. 10, както и допълни­
телни показатели, ако такива са предвидени 
в проекта.
Чл. 28. (1) Състоянието на електрическа­
та изолация се проверява чрез измерване 
на съпротивлението є преди подаване на 
напрежение към електрическите машини, 
съоръжения и осветителни уредби.
(2) Допуска се включване и развъртане 
без подсушаване при машини за постоянно 
напрежение, когато:
1. съпротивлението на изолацията между 
намотките и между намотките и корпуса при 
машини с напрежение до 440 V и с мощност 
до 200 kW при температура 10 ÷ 30 °С е над 
0,5 МΩ;
2. при машини с работно напрежение над 
440 V и с мощност, по-голяма от 200 kW, 
измереното съпротивление на изолацията не 
се различава с повече от 2 на сто от изисква­
нията на производителя.
(3) Съпротивлението на изолацията на 
електрическите осветителни инсталации се 
измерва преди присъединяване на осветите­
лите; резултатите от измерванията и оценка­
та за съответствие се отразяват в протокол 
съобразно приложение № 2.
Раздел ІV
Защита, управление и автоматика
Чл. 29. Изискванията на този раздел се 
прилагат при контрола на изпълнението на 
електромонтажни работи, свързани със за­
щитата при претоварване, къси съединения 
и земни съединения в електрически уредби и 
електропроводи с напрежение до и над 1000 V, 
както и с управлението и автоматиката при 
работа на електрическите уредби, включително 
и на отделни машини и съоръжения.
Чл. 30. Обект на контрола при извърш­
ване на електромонтажни работи, свързани 
със защитата, управлението и автоматиката, 
са показателите по чл. 10, както и допълни­
телни показатели, ако такива са предвидени 
в проекта.